Odelsbonden var fra uminnelige tider den samfunnsbærende klassen i det norske samfunnet. Selv om de verken var storborgerskap eller overdådig overklasse – var de likevel på sitt vis en lokal elite og samfunnets støtter.

I takt med den sentralisering og urbanisering som Norge har gjennomgått fra og med 1800-tallet, har imidlertid odelsbonden gradvis måttet vike for en nytt urbanliberalt samfunnssjikt som har vokst frem som den nye samfunnsbærende klassen i det moderne Norge.

Endringen har selvsagt ikke skjedd uten gnisninger. At by og land slåss om ulv og landbrukssubsidier, er som man må forvente. At bønder er mer konservative enn byfolk i innvandringsspørsmål, er heller ikke egnet til å overraske.